Държавен вестник, бр. 22, 2012 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  22
Музикант-инструменталистът трябва да про­
явява увереност и самочувствие при изявите си 
пред публика. Подготовката му изисква концен­
трация, самодисциплина и пълно посвещаване 
на работата. Той трябва продължително време да 
репетира сам и да има готовност за многократно 
повтаряне на части от музикалното произве­
дение. Трябва да е готов да приема критични 
бележки и препоръки и да извлича поуки и да 
се учи от добрите професионални практики. При 
работа в ансамбъл музикант-инструменталистът 
трябва да се старае точно и прецизно да спазва 
указанията на художествения ръководител и да 
проявява толерантност към останалите учас­
тници в ансамбъла, да усвоява принципите на 
професионалното ансамблово свирене.
Ансамбловата и груповата репетиционна 
дейност на инструменталиста се осъществяват в 
подходящо помещение, а концертната и звукоза­
писната дейност – в концертна зала, звукозаписно 
студио, развлекателно заведение, включително 
на открито, на обществени празненства и др. 
Инструменталистите имат сценични изяви 
обикновено вечер както в делничните, така и в 
почивните дни. Репетициите са ежедневни при 
спазване на определен режим за труд и почивка.
Музикант-инструменталистът носи отговор­
ност за собственото си изпълнение, за предста­
вянето на отделните фрагменти и на цялото 
произведение и особеностите на музикалния 
стил и епоха. Той отговаря и за поддържане на 
собствената си кондиция и здраве, за цялостното 
си сценично присъствие, включващо подходящ 
външен вид, сценично облекло и др. 
2.2. Възможности за продължаване на про­
фесионалното обучение
Лицата, придобили трета степен на професи­
онална квалификация по професия „Музикант-
инструменталист“, може да се обучават по друга 
професия от професионалното направление 
„Музикални и сценични изкуства“, като обуче­
нието по общата задължителна професионална 
подготовка – единна за всички професионал­
ни направления, и отрасловата задължителна 
професионална подготовка по професионално 
направление „Музикални и сценични изкуства“ 
се зачита. 
Музикант-инструменталистът може да посе­
щава семинари, майсторски класове или други 
форми за повишаване на квалификацията си.
2.3. Възможности за професионална реали­
зация съгласно Националната класификация на 
професиите и длъжностите (НКПД – 2011), утвър­
дена със Заповед № РД-01-931 от 27.12.2010 г. на 
министъра на труда и социалната политика, изм. 
и доп. със заповеди № РД-01-204 от 28.02.2011 г., 
№ РД-01-426 от 30.05.2011 г., № РД-01-529 от 
30.06.2011 г., № РД-01-533 от 30.06.2011 г. и № РД-
01-952 от 29.12.2011 г.
Лицата, придобили трета степен на профе­
сионална квалификация по професията „Музи­
кант-инструменталист“, могат да заемат следните 
длъжности от НКПД – 2011: 2652-8026 Музикант, 
2652-8022 Инструменталист-солист, 2652-8024 
Корепетитор, 2652-6004 Оркестрант, 2652-6006 
Солист-оркестрант, както и други длъжности, 
допълнени при актуализиране на НКПД.
3. Цели на обучението
3.1. Цели на обучението по общата задължи­
телна професионална подготовка – единна за 
всички професионални направления
След завършване на обучението по професията 
обучаваният трябва да:
· познава, спазва и прилага правилата за 
здравословни и безопасни условия на труд; 
· умее да формулира проблеми, задава въпро­
си, прави отчет за извършената работа, установява 
и поддържа делови отношения;
· познава стопанското устройство на стра­
ната, разбира съществуващите икономически 
отношения, процеси и явления и прави изводи 
за факторите, които ги пораждат;
· познава трудовото законодателство, опре­
делящо неговия статут, права и задължения;
· работи в ансамбъл, като участва активно 
при разпределение на задачите, съдейства на 
останалите музиканти, носи отговорност;
· осъществява ефективни работни взаимоот­
ношения с колегите си;
· съзнава необходимостта и се старае да по­
вишава квалификацията си с цел осигуряване 
на бъдещи ангажименти;
· умее да намира информация в интернет с 
помощта на компютър, работи с мултимедийни 
програмни продукти и програмни продукти за 
създаване на документи;
· осъществява комуникация и ползва на 
чужд език информация, свързана с музиката и 
музикалната кариера;
· спазва професионалната етика и има етично 
поведение.
3.2. Цели на обучението по отрасловата задъл­
жителна професионална подготовка, единна за 
всички професии от професионално направление 
„Музикални и сценични изкуства“
След завършване на обучението по професията 
обучаваният трябва да:
· познава развитието на музикалното изкуство 
в исторически план (тенденции, школи);
· познава епохите, направленията, теченията 
и стиловете в музикалното изкуство, както и 
съдържанието, стиловите особености, изразните 
средства и начините за използването им в му­
зикалните произведения от различните епохи; 
· познава българския фолклор (народни ин­
струменти, танци, песни);
· познава и сравнява автори и техните творби, 
анализира определена творба с характерната за 
нея терминология и изразни средства;
· прилага принципите за изграждане на му­
зикалната композиция;
· познава възможностите и ролята на от­
делните инструменти във формацията (камерен 
ансамбъл или оркестър);
· притежава основни знания за сцена, сце­
нично осветление, oзвучаване и др.;
· използва различни възможности за пови­
шаване на квалификацията си;